Document ID: 31995L0043

ΟΔΗΓΙΑ 95/43/ΕΚ ΤΗΣ ΕΠΙΤΡΟΠΗΣ της 20ής Ιουλίου 1995 για την τροποποίηση των παραρτημάτων Γ και Δ της οδηγίας 92/51/ΕΟΚ του Συμβουλίου σχετικά με ένα δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία 89/48/ΕΟΚ (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/51/ΕΟΚ του Συμβουλίου της 18ης Ιουνίου 1992 σχετικά με ένα δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία 89/48/ΕΟΚ (1), όπως τροποποιήθηκε από την οδηγία 94/38/ΕΟΚ της Επιτροπής (2), και ιδίως το άρθρο 15,
Εκτιμώντας:
ότι, κατά την εξέταση μιας αιτιολογημένης αίτησης για την προσθήκη ενός κύκλου εκπαίδευσης στον κατόλογο που περιλαμβάνεται στο παράρτημα Γ ή το παράρτημα Δ, η Επιτροπή ελέγχει κυρίως, σύμφωνα με το άρθρο 15 παράγραφος 2 της οδηγίας 92/51/ΕΟΚ, εάν ο τίτλος που πιστοποιεί τον εν λόγω κύκλο σπουδών εξασφαλίζει στον κάτοχό του επίπεδο επαγγελματικής εκπαίδευσης ανάλογο με το επίπεδο του κύκλου μεταδευτεροβαθμίων σπουδών που αναφέρει το άρθρο 1 στοιχείο α) πρώτο εδάφιο δεύτερη περίπτωση σημείο i) της εν λόγω οδηγίας καθώς και το ανάλογο επίπεδο ευθυνών και καθηκόντων 7 ότι η κυβέρνηση των Κάτω Χωρών έχει υποβάλει αιτιολογημένες αιτήσεις για την τροποποίηση των παραρτημάτων Γ και Δ της οδηγίας 92/51/ΕΟΚ και η κυβέρνηση της Αυστρίας έχει υποβάλει αιτιολογημένη αίτηση για την τροποποίηση του παραρτήματος Δ της εν λόγω οδηγίας 7 ότι οι κύκλοι εκπαίδευσης που προστίθενται στο παράρτημα Γ της οδηγίας 92/51/ΕΟΚ όσον αφορά τις Κάτω Χώρες έχουν την ίδια διάρθρωση και διάρκεια και παρέχουν το ίδιο επίπεδο ευθυνών και καθηκόντων με τους κύκλους εκπαίδευσης που υπάρχουν ήδη στο εν λόγω παράρτημα 7 ότι, σύμφωνα με το άρθρο 2 της οδηγίας 92/51/ΕΟΚ, οι διατάξεις αυτής της οδηγίας δεν εφαρμόζονται σε δραστηριότητες που καλύπτονται από τις οδηγίες που περιέχονται στο παράρτημα Α, συμπεριλαμβανομένων των οδηγιών που καθίστανται εφαρμοστέες κατά την άσκηση των μισθωτών δραστηριοτήτων που παρατίθενται στο παράρτημα Β, έστω κι αν ο υπήκοος κράτους μέλους έχει παρακολουθήσει έναν από τους «κύκλους εκπαίδευσης ειδικής διάρθρωσης» που αναφέρεται στο παράρτημα Δ 7 ότι οι κύκλοι εκπαίδευσης, οι οποίοι έχουν περιληφθεί στο παράρτημα Δ της οδηγίας 92/51/ΕΟΚ για τις Κάτω Χώρες και την Αυστρία, έχουν την ίδια διάρθρωση και διάρκεια με αυτές ορισμένων κύκλων εκπαίδευσης που αναφέρονται στο παράρτημα Γ και ορισμένους κύκλους εκπαίδευσης που υπάρχουν ήδη στο παράρτημα Δ και χαρακτηρίζονται όλοι από το γεγονός ότι διαρκούν συνολικά το λιγότερο 13 έτη 7 ότι, σύμφωνα με το άρθρο 17 παράγραφος 2 της οδηγίας 92/51/ΕΟΚ και προκειμένου να ενισχυθεί η αποτελεσματικότητα του γενικού συστήματος, ενδείκνυται τα κράτη μέλη των οποίων οι κύκλοι εκπαίδευσης περιέχονται στο παράρτημα Δ να κοινοποιήσουν τον κατάλογο των σχετικών διπλωμάτων στην Επιτροπή και τα κράτη μέλη 7 ότι για λόγους σαφήνειας ενδείκνυται να ενοποιηθούν τα παραρτήματα Γ και Δ της οδηγίας 92/51/ΕΟΚ 7 ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής που συστάθηκε από το άρθρο 15 της οδηγίας 92/51/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα παραρτήματα Γ και Δ της οδηγίας 92/51/ΕΟΚ τροποποιούνται σύμφωνα με το παράρτημα Ι της παρούσας οδηγίας.
Άρθρο 2
Ο τροποποιημένος κατάλογος των κύκλων εκπαίδευσης που παρατίθενται στα παραρτήματα Γ και Δ της οδηγίας 92/51/ΕΟΚ αναφέρονται στο παράρτημα ΙΙ της παρούσας οδηγίας.
Άρθρο 3
1. Τα κράτη μέλη θεσπίζουν τις απαραίτητες νομοθετικές, κανονιστικές και διοικητικές διατάξεις για να συμμορφωθούν στην παρούσα οδηγία πριν το αργότερο έως τις 31 Οκτωβρίου 1995. Τα κράτη μέλη ενημερώνουν αμελλητί την Επιτροπή.
Οι εν λόγω διατάξεις που θεσπίζονται από τα κράτη μέλη, περιλαμβάνουν αναφορά στην παρούσα οδηγία ή συνοδεύονται από ανάλογη αναφορά κατά την επίσημη δημοσίευσή τους. Οι λεπτομέρειες της εν λόγω αναφοράς αποφασίζονται από τα κράτη μέλη.
2. Τα κράτη μέλη γνωστοποιούν στην Επιτροπή το κείμενο των ουσιαστικών διατάξεων εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία.
Άρθρο 4
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 20 Ιουλίου 1995.

Labels: 12
9